authors: Агро Пловдив

description: Из "Библията, преразказана от Пърл Бък" – увлекателно (и за деца, и за възрастни) написана

title: Раждането на Иисус - из „Библията, преразказана от Пърл Бък“

maintext:
Из „Библията, преразказана от Пърл Бък“ – увлекателно (и за деца, и за възрастни) написана книга за Стария и Новия завет.
Раждането на Иисус
Един ден из цяла Палестина и нейните земи под владичеството на римския император беше разгласено следното: „Цезар Август нареди да се направи списък на всички негови поданици и на земите, които притежават, за да може данъкът, който всеки трябва да плаща, да съответства на собствеността му. Всеки трябва да влезе в данъчния списък на града на праотците си, откъдето е родът му.“
Ето защо тези, които живееха в еврейската страна и бяха наречени римски поданици както и стотиците хиляди такива по целия свят, отидоха до родните си места, за да се впишат там в списъците и да си плащат данъка.
За Йосиф и Мария – и двамата от рода на Давид, имащ за средище Витлеем, това означаваше да изминат 120 км от Назарет в Галилея до Витлеем в Южна Иудея.
На Йосиф съвсем не му се пътуваше тъкмо сега, защото Мария скоро щеше да ражда. Но тъй като бяха длъжни да сторят това съгласно закона, не можеше да се отлага.
Мария не изказа никакво недоволство и затова потеглиха веднага. Вървяха на юг – той пеша, а тя възседнала муле, което се движеше бавно и мъчително по лошия път. Дълго и уморително беше пътуването. А когато стигнаха до Витлеем – на шест километра южно от Йерусалим, градът вече беше претъпкан с хора, дошли да се запишат в данъчните списъци. Хората се блъскаха по тесните улички, търсейки подслон за през нощта. Те си пробиваха път до единствената странноприемница и молеха да получат стая за нощуване в частни къщи. Никой не се и замисляше за трудното положение на дърводелеца от Назарет и жена му, която всеки момент можеше да роди.
И понеже в странноприемницата не се намери стая за тях, те се подслониха в един обор, в едно чисто и спокойно ъгълче, редом с мястото, където бяха животните, и си постлаха да спят в уханното сено. Йосиф настани Мария възможно най-удобно върху меката постеля от сено, а после се заоглежда да разбере с какво още би могъл да подобри простичкия подслон. А трябваше да се мисли и за детето. И на него щеше да му е нужно нещо като легло. Той намери свободна ясла, почисти я грижливо и я подготви за детето.
Така и стана – докато те бяха във Витлеем по заповед на императора от далечния Рим, настъпи часът детето да се роди. Там, в обора, дойде на бял свят първородният син на Мария и тя нежно го уви в пелени, а Йосиф го положи бащински в яслата, подготвена от него с толкова обич.
Слънцето беше залязло само няколко часа преди това и малкият град беше съвсем притихнал. Ярки звезди бяха изпъстрили безоблачното небе над спящите хора в градеца Витлеем и само в полето наблизо имаше люде, които не спяха. Това бяха пастири, които нощем пазеха стадата си от вълци или от крадци, които можеха да ги издебнат и да отвлекат някоя овца. Понякога те мълчаха, а понякога разговаряха, но дори за миг не преставаха да следят зорко да не се случи нещо с някое от животните. Беше тиха и спокойна нощ, а луната огряваше така, че нищо опасно за стадото не можеше да се случи.
В един миг като че ли наоколо стана още по-светло. Невиждано силна светлина изпълни небето и блестящото Божие сияние огря овчарите така ослепително, така неочаквано, че сърцата им подскочиха и потръпнаха от страх. След този блясък пред тях се появи ангел и им съобщи нещо, което ги накара да коленичат и да започнат да се молят: „Не се страхувайте! Ето, аз ви нося блага вест за велика радост – радост за целия народ! Защото днес в града на Давид се роди Спасителят Христос. Ето кое ще бъде знак за вас: Ще намерите младенеца, увит в пелени, да лежи в една ясла.“
Светлината, която струеше от небето, се засили още повече и изведнъж край ангела се появиха много небесни същества. Те самите светеха със светлината, огряваща полето. И докато пастирите наблюдаваха всичко това и слушаха с благоговение, небесният хор пееше във възхвала на Бога: „Слава на Бога във висините, мир на Земята и добра воля между човеците.“
После те изчезнаха към небето, а яркото сияние постепенно избледня до обикновената светлина на една безоблачна звездна нощ. Слисани, овчарите станаха и се спогледаха.
„Да отидем веднага във Витлеем и да се уверим дали известеното от Бога действително се е случило“ – рекоха те.
Тръгнаха забързано, удивени от всичко, което бяха видели и чули, да търсят обора близо до странноприемницата. В него намериха Мария, Йосиф и новороденото, което спеше в яслата. Те коленичиха пред дивното детенце, за което им бяха говорили ангелите, и разказаха на Мария за тяхното посещение. След това си тръгнаха и с голямо вълнение разказваха на всички, които срещнеха, за паметните събития от тази нощ. И всички, чули разказа им, се удивяваха и говореха само за това помежду си. А Мария запазваше в душата си всичко, което беше чула и разбрала, и мълчаливо размишляваше, надвесена с нежност над детенцето в яслата.
Овчарите се върнаха при стадата си, като славеха Бога за всичко видяно и чуто и му благодаряха за това, че им беше изпратил Спасителя Христос, техния Бог.
На осмия ден след раждането на детето Мария и Йосиф го заведоха да го обрежат. Както им беше казал ангелът, те го нарекоха Иисус.
Когато Иисус се роди във Витлеем в Иудея по времето на цар Ирод, в една далечна страна на Изтока живееха мъдри мъже, които изучаваха звездите. Една нощ те видяха в източната част на небето да се появява огромна нова звезда, която беляза по небето пътя към Иудейското царство и скоро изчезна. Като учени мъже те бяха чули за предсказанията, направени сред еврейския народ в далечни времена, и сега, след като бяха видели новата звезда, изведнъж почувстваха, че в страната на евреите се е родил новият цар.
„Хайде да отидем да видим току-що родилия се цар!“ – рекоха те и натовариха камилите с дарове за необикновения младенец, потегляйки на дълъг път. И тъй като Иерусалим беше известен като свещения град на евреите, мъдреците от Изтока се отправиха към този прочут град на царе с надеждата, че там ще намерят детето в някой царски палат.
Когато пристигнаха, те заразпитваха хората: „Къде е новороденото дете, предопределено за цар на евреите? Дойдохме да му се поклоним, защото видяхме звездата му на изток.“
Но в Иерусалим никой не беше чул за новородения във Витлеем цар.
Когато до цар Ирод достигна слухът, че посетителите от Изтока са задавали този въпрос на поданиците му, той силно се обезпокои. Разтревожен заедно с него беше и цял Иерусалим. Нима Ирод не беше цар на евреите? Кое дете би могло да претендира за царската му титла? Но после и той самият си спомни за древните предсказания и повика първосвещениците и книжниците, които трябваше да записват и да тълкуват писанията от миналото.
„Кажете ми сега – попита той – къде предполагате, че се е родил този Христос, новият цар на Израил?“
„Във Витлеем – Иудея, царю Ирод – отговориха те. – Защото тъй е писано и от пророка:
„И ти, Витлееме, земя на Иуда, съвсем не си най-незначителният сред Иудините воеводства, защото от теб ще дойде Господар, който ще управлява моя народ – Израил.“
Ирод отпрати свещениците и книжниците и известно време мисли по казаното от тях. Не му харесваше това, което то можеше да означава за него, защото той беше цар и възнамеряваше да си остане такъв, независимо кой се е родил във Витлеем или някъде другаде.
След известно време той повика мъдреци от Изтока, които продължаваха да разпитват из града за новородения цар на евреите. Изпрати тайно хора да ги доведат при него, тъй като не искаше неговите свещеници и книжници да чуят за това, което те щяха да кажат. Те веднага дойдоха в двореца, защото смятаха, че той навярно ще даде отговор на въпроса им.
„Кажете ми – започна Ирод любезно и с нескрит интерес, – кога се появи тази нова звезда в източното небе?“
Те му отговориха.
„А сега къде е тя?“ – попита той лукаво.
Но те не знаеха.
„Тогава вървете във Витлеем и старателно потърсете детето, защото според книжниците, то трябва да е там. Никой не знае къде точно в този град е то, затова ви моля, когато го откриете, да ми съобщите, за да мога и аз да отида да му се поклоня.“
Мъдреците напуснаха Йерусалим и поеха към Витлеем. Ирод веднага захвана да крои планове. Вярно беше, че много искаше да узнае къде е детето, но не за да отиде да му се поклони. Той се беше загрижил за престола си.
Звездата, която мъдреците бяха видели на изток, отново се появи и ги отведе във Витлеем. Когато я забелязаха за втори път, те много се зарадваха, защото знаеха, че скоро ще видят божественото дете. И щом звездата се спря над едно скромно убежище, те влязоха в него.
Видяха един обикновено дърводелец и жена му Мария с детето в ръце. Въпреки всичко те веднага разбраха, че младенецът Иисус е новороденият цар, когото бяха дошли да видят от толкова далече, защото звездата продължаваше да стои над убежището. Радостта им беше толкова голяма, че те почетоха с нисък поклон детето, което щеше да бъде не само цар, но и Спасител, а после разтвориха торбите и ковчежетата и оставиха на младенеца дарове, достойни за един цар: злато – символ на светско земно богатство, и благовонен ливан и смирна, жертвени дарове към Всевишния. Те оставиха тези ценни дарове с удивление и благодарност в душите си.
След като дадоха благословията си на детето и оставиха даровете, мъдреците решиха, че е време да се върнат в Иерусалим и да кажат на цар Ирод къде се намира необикновеното дете, за да може целият народ да му отдаде почестите си. Но в съня, който ги споходи през тази нощ, Божият ангел ги предупреди, че не трябва да се връщат при Ирод с тези вести. Затова те напуснаха Витлеем, избегнаха влизането в Йерусалим и се завърнаха по друг път в страната си.
Скоро след като мъдреците си бяха тръгнали, Божият ангел навести Йосиф в съня му. „Стани – нареди той. – Вземи детето и майка му и за по-сигурно бягайте в Египет, защото Ирод е търси младенеца, за да го убие.“
Йосиф веднага стана и събра набързо малкото вещи, както и даровете, донесени от мъдреците от Изтока. Той изведе детето и майка му по тъмно от Витлеем и забързано поеха към Египет. Там Иисус беше на сигурно място, а в това време Ирод изживяваше последните си ужасни месеци в страната и Иудея.
Цар Ирод дълго чака мъдреците, но те не дойдоха. С нарастващо нетърпение той очакваше завръщането им, гореше от желание да чуе новините от тях, за да може да открие детето и да се отърве от заплахата за царството си. Но от мъдреците на Изтока нямаше ни вест, ни кост. Накрая той чу, че те са заминали за родината си, без да му се обадят. Гневът на Ирод беше безграничен. Той разбираше че не може да направи нищо на мъдреците, но можеше да унищожи детето.
С присъщата си жестокост, с която беше известен, той изпрати войници във Витлеем и в околностите на града, със заповед да убият всяко дете на възраст до две години. По този начин беше сигурен, че ще премахне детето, което търсеше, заедно с всички други деца, родени по времето, когато мъдреците бяха видели звездата.
Войниците изпълниха ужасната му заповед и така се сбъдна още едно от предсказанията на пророк Иеремия:
„В Рама се чу глас на оплакване, ридания и писък голям. Рахил оплакваше децата си и не можеше да бъде утешена, защото тях вече ги нямаше.“
Нямаше ги вече децата на Витлеем – всички, които бяха на възраст до две години. Само младенецът Иисус се беше спасил от безумния гняв на Ирод. Така детето, което по-късно щеше да стане известно като Христос, Спасителят и Месията на еврейския народ, започна живота си в един най-обикновен обор във Витлеем, а сега се укриваше с родителите си в Египет.


authors: Агро Пловдив

title: Заедно с преработвателите на плодове и зеленчуци Хранителната банка доставя 2 т продукти в Хитрино

maintext:
През зимата най-засегнатите от разрушенията 110 домакинства ще получават веднъж месечно помощ с храни
Българска хранителна банка ще достави утре, 29 декември 2016 г., първите 2 тона храна на пострадалите от катастрофата на влакова композиция с цистерни в с. Хитрино. Това е първата от доставките, които БХБ ще прави за 110 най-тежко засегнати от трагедията домакинства (останали без дом или със силно разрушени домове) поне веднъж месечно през зимата на 2016-2017 г. Списъкът на домакинствата, които ще бъдат подпомагани, е изготвен от община Хитрино.
Програмата се осъществява в партньорство със Съюза на преработвателите на плодове и зеленчуци в България и с подкрепата на ЛИДЛ България.
Подпомагането за по-дълъг период е възможно, благодарение на дарените 10 тона консервирани храни от фирми-членове на Съюза на преработвателите на плодове и зеленчуци в България. „ЛИДЛ България“ дарява ваучери за храна, с които ще бъдат осигурени допълнителни количества трайни пакетирани и консервирани храни.
„Програмата, която започваме в община Хитрино, е не само продължение на ежедневната ни и системна работа за спасяване на годна храна и предоставянето на подкрепа за нуждаещите се, но и израз на дългосрочeн ангажимент“, казва Цанка Миланова, изпълнителен директор на БХБ.
Изпълнителният директор на Съюза на преработвателите на плодове и зеленчуци в България Антоанета Божинова обясни участието в програмата с желанието помощта да достигне до наистина най-нуждаещите се. „Нашите членове, консервни фабрики от цялата страна, никога не са оставали безучастни към нуждата на пострадалите при бедствия и кризи, както и при неотложни ежедневни ситуации. Имаме дългогодишен опит в даряването на храни”, подчерта г-жа Божинова.
Българската хранителна банка е готова да приема допълнителни дарения на хранителни продукти, ваучери за храна, както и целеви финансови дарения от частни и корпоративни дарители. Организацията ще продължи да събира храни чрез директно договаряне с дарители от своята мрежа като осигурява цялостната логистика за безопасното съхранение и доставка на пакетите до нуждаещите се хора. За подготовката на пакетите са мобилизирани корпоративни и индивидуални доброволци.
Българска хранителна банка е фондация с общественополезна дейност, чиято основа цел е да работи за намаляване на глада и ограничаване на разхищаването на годна за консумация храна в България. Помощта достига ежедневно до деца, лишени от родителски грижи, хора с увреждания, кризисни центрове, многодетни семейства, комуни за хора със зависимости и др.
По данни на БХБ близо 670 000 т годна за консумация храна се унищожават ежегодно у нас.

fasttext_language: bg


authors: Агро Пловдив

description:
Каракачанско конче на изложение в Орешак

Четири коне в юношеската им възраст от шест

title: Добре живяхме, конче мое, но животът ни е даден само да извикаш!

maintext:
"Имало едно време един Форд , който запалил през зимата и го кръстили Фокус " *** Еврейски войник - новобранец изкарал един месец в казармата и отива при началството да плаче за отпуск. - Марш оттук, новобранец! Рано ти е за отпуск. Или направи някакъв подвиг. - Ами ако ви докарам един арабски танк - става ли? - За арабски танк - веднага 10 дена отпуск. Още на другата сутрин пристига с танка. Веднага му дават отпуск, но един от командирите се присетил да пита: - И как успя толкова бързо да плениш танк? - Лесна работа - отидох с моя танк при арабите и ги питах - "Кой иска да излиза в отпуск? Заменям танк!"..
Последни обяви
Виж още
Предлагаме на своите клиенти- Товарни превози с микробуси-0899027655. Транспортни услуги в страната на товари до 2000кг. със закрити обемни микробуси. Превози на мебели с обемни микробуси до 20кубика. Преместване на офиси,магазини,жилища и др. в страната и цяла Европа. Транспорт на палетизирани товари,машини. Експресни превози на Товари-Денонощтно. Групирани превози с микробуси за отделни адреси в страната. Превози на Каравани, Мотори и АТВ. Товарни Таксита за град Пловдив и региона. Микробус под наем. Транспортни услуги с товарни микробуси извън страната с обем на товарното 4м2м2м 16кубика,6 евро палета.Експресни превози на товари до Гърция,Ю. Италия,Чехия. Услуги с микробуси и временно съхранение на товари,обзавеждане. Товарен микробус под наем с шофьор. ЦЕНИ се договарят индивидуално.РаботаСкутаутотранспорт0899027655skutautotransport@abv.bgПродавам семена за бял равнец сорт \"Проа\", лайка и маточина Среден добив на декар за Бял равнец - \"ПРОА\" до 1,2л (към 2016г. средна изкупна цена 800-900 евро/кг.) на първата година при полагане на семената чрездиректна сеитба на пролет или есен. Това е една от най-непретенциозните етерично маслени култури, т. е. НЕ изисква поливане както и торене, сухо и студоустойчив, ръчния труд в сравнение с другите етерично-маслени култури е сведен до минимум за сметка на механизираната обработка. !Фирмата предлага съдействие и консултации при разсаждане, отглеждане и изкупуване на продукцията. Среден добив на декар за Маточина от най-новия сорт \"Quedlinburger Niederliegende\" до 2,5л/дка с много добри показатели за качество на маслото. Фирмата предлага съдействие и консултации при разсаждане, отглеждане и изкупуване на продукцията.ДругиЦветелина Ватовска0876676691vatovska@abv.bgПродавам два парцела земеделски земи в област Пловдив, община Карлово, землището на с. Певците, за продажба: -индустриална култура /маслодаина роза/ от три декара в местноста \"Дувантарлъ\" 6 кат. съставляващо имот ном. 040033. Местоположение - в близост до главен път Бургас - София, на 13 км. от Карлово в западна посока. Цена - 2000 лв./дка. -нива обработваема от 5.5 дка.. в местноста \"Калдар\" в землището на с. Певците 6 кат. съставляващо имот ном. 065100. Цена - 800 лв./дка. Моб. за контакти: 0877089460. НисимовИмотиНисимов0877089460intracom@abv.bg


title: Честита Коледа!-Агро Пловдив

maintext:
Честито Рождество Христово, весела Коледа!
На този светъл християнски празник пред прага на 2017 г. отправяме пожеланията си към един невидим божествен свят, който вярваме, че съществува и се вслушва благосклонно в тях. Затова:
Нека да сме здрави в една по-мирна и съзидателна година! Изворът на любовта да е винаги пълноводен. Плодородието да увеличи зърното на нивите, цветовете и плодовете в градините, добитъка в оборите.
Ако ни се случи беда, да разбием този камък и водата да отнесе песъчинките му.
Да направим много добрини и да ги забравим.
Когато работим, да творим! Когато творим, да сме благодарни за тази благословия.
Нека хората, които обичаме, да са здрави и щастливи!


authors: Агро Пловдив

title: Над 80 на сто от заразените с инфлуенца птици са в Пловдив област, създава се междуведомствен щаб

maintext:
Стопаните на убитите птици ще бъдат обезщетени до 30 дни, обяви министър Десислава Танева
Създава се междуведомствен Национален оперативен щаб за контрол и ликвидиране на заболяването Инфлуенца по птиците между Министерство на земеделието и храните, Министерство на вътрешните работи и Държавната агенция за национална сигурност. Това стана ясно по време на среща на министъра на земеделието и храните Десислава Танева с представители на институциите и птицевъдния бранш, която се проведе вчера в сградата на МЗХ. Щабът ще провежда всекидневни заседания, на който ще бъдат набелязвани и превантивни мерки за областите, където не са констатирани огнища на Инфлуенца. Целта е да се провежда ефективен и навременен контрол при ликвидиране на заболяването.
В страната има 10 огнища на инфлуенца, а към момента са унищожени над 9 хиляди птици. От тях 7 500 са в селата Маноле и Скутаре в община „Марица“, област Пловдив по данни на БАБХ от 23 декември. Те представляват над 80% от всички заразени и унищожени птици.
Заради констатираните огнища на заболяването в Област Пловдив и високата концентрация на птицевъдни обекти в областта, се засилва контролът по спазването на мерките, ограниченията за контрол и ликвидиране на заболяването Инфлуенца по птиците. БАБХ съвместно с МВР ще контролира забраната за придвижване на животни. Налагат се допълнителни ограничения в транспорта на фуражи и фуражни добавки в 3 и 10 километровата зона около констатираните огнища. Обезвреждането на умъртвени птици ще се извършва само чрез загробване или изгаряне на място, тъй като извозването до екарисаж крие риск от разпространение на вируса.
„Всички стопани, чиито птици са умъртвени заради заболяването Инфлуенца по птиците ще бъдат обезщетени. В 30 дневен срок изплащахме обезщетенията за Заразния нодуларен дерматит, по същия начин и стопаните на птиците ще бъдат компенсирани“, обяви министър Танева.


authors: Агро Пловдив

description:
Кой кой е в най-новата група на производители
"Четирите бика" – картина на холандския

title: Лидерите в животновъдството на Бургас се обединиха в група „Карнобатско мляко“

maintext:
Кой кой е в най-новата група на производители
Най-добрите животновъди на Бургаска област се обединиха наскоро в група производители, която нарекоха „Карнобатско мляко“. Превъзходната степен „най“ не е суперлатив, хвърлен във въздуха. Господин Иванов печели приза „Най-добър млад говедовъд“ на Областния съвет по животновъдство в Бургас през 2012 година. Вангел Лолов решително изпреварва конкуренцията за наградата през 2015 г. като постига невероятния рекорд от 14 500 кг мляко от крава за доен период. Тази година през декември третият от групата – Танчо Енев, отнесе статуетката на бик в дома си като „Най-добър говедовъд“ на областта за 2016 г. Може да се очаква, че някъде напред във времето високата похвала „Животновъд на годината“ ще стане притежание и на четвъртия фермер от групата Мехмед Исмаил от село Деветак. Групата „Карнобатско мляко“ е призната от земеделското министерство през октомври т.г. и към момента е с най-висок оборот в сравнение с останалите животновъдни групи.
Как се организира групата
„Създадохме групата точно за един следобед“, разказва Динко (Господин) Иванов. Идеята за сдружаването е негова и се появила във въображението му като готова структура, която земеделското министерство трябвало само да узакони. Динко разказва, че имената на хората от група били ясни още преди те да знаят за намеренията му. „Имаме уважение и разбирателство помежду си. Срещнах се с всеки от тях поотделно, казахме си няколко думи и работата стана.“
Отначало новата група се ентусиазирала да прави мандра, която да преработва млякото на четирите ферми. „Обаче се уплашихме, защото това си е отделна дейност, в която си има и тънкости, и голяма конкуренция“, признава Динко. Идеята не е изхвърлена, сложена е в чекмедже за по-нататък. Другото, за което „Карнобатско мляко“ тепърва ще преговаря, е да закупува на по-ниска цена като по-едър клиент ветеринарни препарати, сухо мляко за телетата, фураж и други. Освен това фермерите искат да влязат в преговори с преработвателя (той е един и за четиримата) за по-добра изкупна цена на суровото мляко. „Ще караме стъпка по стъпка“, казва животновъдът. И пояснява, че всеки един от групата има в какво да подобри в работата си, или да доизплати кредити, или да си дооборудва стопанството. „На входовете на европейските ферми пише „Създадена през хиляда осемстотин и …“ някоя си година. А пред нашите ферми пише „2007“, „2012“ и т.н. Ние искаме за 5-10 години да достигнем онези, които имат повече от стогодишен опит! Трудна работа“, коментира фермерът. Той ще предложи също да се промени в наредбата за прилагане на мярка 9, която касае групите и организациите на производители. Според него мярката трябва да предвиди средства не само за административна издръжка, но и за плащане на ветеринарен лекар например, които да има грижата за животните в групата – за болести, за разгонване, заплождане и въобще за наблюдение на стадата.
Господин Иванов и Красимир Койчев започнали преди 12 години с пет крави
Динко Иванов се занимава с отглеждане на млечни крави от 2005 г. Той и съдружникът му в „Рока – Агромилк“ Красимир Койчев влезли в тази непозната сфера с 5 крави, които настанили в изоставената база на някогашен свинарник в село Добриново, община Карнобат. Дружеството било закупило фермата, но плащанията за нея тепърва предстояли. Сградите били развалина, точно до тях се спускало дере. „Но когато работиш, най-хубавото става“, отчита Динко с шест думи цялото минало и настояще на стопанството.
В началото двамата съдружници наели реституираната земя на роднините си – получили се 60 декара, които засяли с фуражни култури. Стегнали и един стар трактор ЮМЗ, за да си спестят разходите за услуги. Било много тежко време – почти никакви приходи, големи разходи и безкраен труд. Но на следващата година получили кредит от ДФ „Земеделие“, с който закупили 50 млечни крави. През 2007. отново с кредит – банков, съдружниците успели да платят най-после базата си. През 2009 г. „Рока – Агромилк“ вече имало 87 животни, от които 60 млечни крави. Така с кредити и с помощ от Програмата за развитие на селските райони (ПРСР), кравефермата лека-полека ставала все по-пълна с животни, земята се увеличила, а дерето изчезнало. На неговото място днес има телчарник. В момента кравите над 24 месеца са 302, а заедно с телетата и юниците стопанството е с 439 животни.
През 2010 г. фирмата спечелила финансиране по мярка 121 за реконструкция на два от четирите обора, закупуване на скрипери, на фуражо-раздаващо ремарке, строителство и оборудване на доилна зала (с 12 апарата) и на торова площадка.
През 2013 г. Динко и Красимир получили още веднъж европейска помощ от Програмата. Тогава закупили телескопичен товарач, трактор, четки за кравите, млечно такси за телетата и две ролкови поливни инсталации. Тази година двамата животновъди за подали още един проект – по мярка 4.1, но още е съвсем рано да се каже дали ще имат късмет за финансиране.
През годините кравите са били постепенно подменени и вече почти всички са черно-шарени. „Теленцата се раждат с бяло сърчице или петно на челото, което е знак за изкуствено заплождане с поколения F1 и F2″, обяснява Динко.
Земята, която стопанството ползва от тази година, е общо 6 500 дка – пасища и обработваема. Върху нивите сеят люцерна и фуражни смески. Пасищата са за пресушените крави и юниците.
Вангел Лолов влиза с професията с лъвски скок
Вангел Лолов влиза в млечното говедовъдство без опит, но със забележителен старт. Преди е бил собственик на фабрика. Кризата прекратила бизнеса му заради огромни дългове, които контрагентите не му изплатили. „И тогава реших да инвестирам мои свободни пари в млечна ферма“, връща се не много назад, към 2012 г., той.
Свързал се с животновъд от района на Нова Загора, който бил решил за разпродаде добитъка и оборудването. Закупил 100 юници – 85 от породата Кафяво американско и 15 Ред Холщайн. Спазарил и стара кооперативна кравеферма в село Екзарх Антимово, която ремонтирал и спретнал за новото стадо. Кабинетът му във фермата е не по-зле обзаведен от тези на банковите директори.
Вангел казва, че стриктно следва съветите на нашите търговски представители на европейските производители на оборудване и консумативи за животновъдството. „Като напълно неук фермер на сто процента се придържам към правилата и нещата стават“, обяснява основата на благополучието си Лолов. Кравите в „Коус къмпани“ (фирмата на Лолов) се отглеждат само оборно. Теленцата се ползат от разкоша да пият пълномаслено мляко два месеца след раждането им. От известно време той експериментира – прави кръстоски между двете породи, което води до увеличаване млечната продукция.
Така през 2015 г. Вангел Лолов е избран за „Най-добър животновъд – говедовъд“ на област Бургас. Средната производителност на млечните крави в стопанството му е около 10 хиляди тона (33 литра на ден). През миналата година е имал чудно животно, което е дало 14 500 литра, а са се случили и дни, в които доилният апарат отчитал по 75 литра. Фермерът обяснява, че успехът е резултат от правилното хранене и грижи. И добавя, че „животновъдството е проста работа, но не е за прости хора“.
В момента в стопанството му има 240 животни, от които 150 са дойни крави. Сградният фонд дава възможност да се отглеждат 1 500, но дали и кога постройките ще се напълнят, зависи от пазара, отбелязва фермерът. Неговото стопанство е разположено върху сто декара, върху които има пет обора, два сеновала, три силажни ями.
Отделно от това фермерът стопанисва 750 декара обработваема земя, върху която отглежда люцерна и силажна царевица, и 2 500 декара трайно затревени площи, които ползва за косене. Така фирмата произвежда самостоятелно грубите фуражи, а концентрираният се купува.
Че фермата на Вангел Лолов е образцова, говори фактът, че са го посетили професори в животновъдните науки от Полша, чиито домакин била земеделската областна дирекция в Бургас. Те останали възхители, но и малко недоверчиви към данните за млеконадоя. Идвали са и унгарски, и немски експерти, тъй като стопанството му е от тези, с които България може да се похвали пред европейците.
Пътят на Танчо Енев – от гладната Виденова зима до Говедовъд на 2016-а
Тазгодишният носител на големия приз в животновъдството Танчо Енев от Карнобат влязъл в този бранш през зърнопроизводството. Фермерът разказва, че е имал съвсем различна професия, докато не останал без работа. През 1996 г. (така наречената Жан Виденовата зима) станало страшно. И един ден, когато бил на село, за да получи дребна сума от рентата за онаследената земя, се замислил. „Защо другите да могат да обработват земя и да печелят, а аз да не мога?“ Не видял спънка в това и двамата с брат му Георги взели решение да влязат в земеделието. Започнали с 30-на декара своя земя, от която получили по 300 кг/дка зърно и 2 милиона лева приходи на онези пари. Междувременно Георги, който разбирал от техника, ремонтирал един трактор, взет от моргата. Двамата непрекъснато увеличаващи площите и стигнали до 4 хиляди декара. Но както в природата, така и сред хората, винаги се намират по-големи екземпляри, които заплашват живота и бизнеса на по-малките. „Постоянно бяхме изтиквани на по-неплодородни ниви. Едрите зърнопроизводители изкупуваха земите, а ние нямахме пари да инвестираме в имоти. Тогава, през 2004 г., решихме да се пробваме в свободната и непривлекателна за повечето територия на животновъдството. Започнахме с пет телета за угояване и с една заплодена юница“, припомня си Енев. Стопанството получило сериозен отскок през 2008 г., когато със средства от предприсъединителния фонд Сапард били закупени 33 елитни крави от Германия.
„Животновъдството е сериозна наука. Винаги съм следвал добрите съвети, които съм получавал“, разказва Танчо. Според него само за храненето могат да се напишат много, много книги.
Към днешна дата фермерът (заедно със семейството си, с брат си и с неговото семейство) отглежда общо 250 животни, от които 159 са дойни крави. Стопанисва 700 дка обработваема земя и 2 500 дка пасища. Фирмата „ЕлДорадо 3 – Танчо Енев“ има седем работника. По Програмата за развитие на селските райони животновъдната фамилия е оборудвала и модернизирала фермата. Тази година е входиран още един проект, този път по мярка 4.1. Догодина Еневи са решили да кандидатстват и по преработвателната мярка 4.2 за създаване на предприятие за млечни продукти. „Отначало мислехме да го създадем като група, от името на „Карнобатско мляко“, но колегите решиха, че е рано. Аз не смятам така и ще рискувам“, призна Танчо.
По повод животновъдите, които спират дейност, Говедовъдът на 2016 г. каза, че фалират тези, които не са си направили добре сметките и които не са инвестирали и мръднали напред в годините. „Те говорят, че животновъдството е в криза и не се издържа, но аз няма да се оплаквам“, ведро заяви призьорът.
Мехмед Исмаил от дете е сред животните
Мехмед Исмаил, наричан Мирко, от село Деветак, Карнобатско, има две кравеферми. Едната е с млечно, а другата с месодайно направление. Наскоро обаче той отдал под наем на свой колега стопанството с месодайните животни за пет години. „Фермата не е близо до Деветак и затова така реших“, поясни Мирко.
Разказва, че обича животните от дете, когато в родното му село за го хващали за пастирче на биволици и малачета.
Мехмед също се е занимавал най-напред със зърнопроизводство. Първо закупил два трактора Болгар ТК 80 от разтуреното ТКЗС на Деветак и извършвал механизаторски услуги на местните. После решил да сее и жъне своя продукция. Влязъл в животновъдството през 2004 г. с 24 закупени от бившата кооперация юници, порода Холщайн. Оттогава досега стопанството му се е увеличило близо десет пъти и сега Мирко отглежда 180 дойни крави и над 20 телета и юници.
Той стопанисва 4 500 дка земя, една трета от която е закупена от него. Обяснява, че благодарение на нивите си подсигурява напълно храната за животните. Върху 1 000 дка отглежда люцерна, останалите площи засява с житни и царевица за силаж. Тази година обаче царевицата изсъхнала заради голямата суша и сега животновъдът ще замени царевичния силаж с люцерна.
До тази година Мирко не е кандидатствал нито по ПРСР, нито по Сапард. За пръв път е подал проект при второто отваряне на мярка 4.1, което приключи на 7 декември. Надява се и той да усети най-сетне меда на евросубсидиите.
Животновъдът от Деветак не се е отказал от първоначалната идея групата „Карнобатско мляко“ да направи мандра. „Пак ще говорим с колегите, може и да стане“, предположи той.


authors: Агро Пловдив

title: България се е стопила за година с още близо 50 хиляди човека

maintext:
За 13 години средната продължителност на живота се е увеличила с 2,6 години и е станала 74,5
Към 31 декември 2015 г. населението на България е 7 153 784 души, което представлява 1,4% от населението на Европейския съюз. В сравнение с 2014 г. то е намаляло с 48 414 души. Подобно на предходните години, това се дължи главно на отрицателния естествен прираст – с 44 167 души, а не на външната миграция – 4247 души. Това
Тези данни на националната статистика са в отчета за 2015 г. за изпълнението на актуализираната Националната стратегия за демографско развитие (2012-2030 г.), който бе разгледан днес от правителството.
В условията на демографска криза перспективите за устойчиво икономическо и социално развитие на страната ни са свързани в голяма степен и с умението и възможностите да се инвестира в развитието на човешкия капитал, се констатира в отчета. Документът разглежда предприетите от правителството и отговорните институции комплексни мерки в 12 стратегически направления, сред които са насърчаването на раждаемостта чрез създаване на благоприятна за отглеждането и възпитанието на деца среда, подобряване на репродуктивното здраве на населението, на общото здравословно състояние на хората и намаляване на смъртността, възприемането на комплексен междусекторен подход за активен и продуктивен живот на възрастните хора в добро здраве и др.
Като положителни тенденции през 2015 г. се отбелязват намаляването на детската смъртност, увеличаването на броя на сключените граждански бракове и намаляването на разводите, както и някои други процеси.
Детската смъртност и преждевременната смъртност намаляват. През 2015 г. в страната са починали 434 деца на възраст до една година, а коефициентът на детска смъртност е бил 6,6‰. Това е най-ниската регистрирана в страната стойност.
Броят на абортите намалява, показват още данните в отчета. През 2015 г. общият им брой е бил 27 782 или с 363 по-малко в сравнение с предходната година. Браковете се увеличават с 3124, като общият им брой е стигнал 27 720.
През 2015 г. броят на децата, родени от непълнолетни майки, е 3061 и спрямо 2014 г. намалява с 69 деца. Запазва се тенденцията на увеличаване на бебетата, родени от жени на възраст над 40 години – от 1517 през 2014 г. на 1687 през 2015 г.
Средната продължителност на живот за населението на България за периода 2013-2015 г. е 74,5 години. В сравнение с 2000-2002 г. тя се е увеличила с 2,6 години. Според статистиката, мъжете у нас живеят средно по 71,1 години, а жените – по 78 години, или с 6,9 години повече. Средната продължителност на живот е с 2,7 години по-висока за населението в градовете (75,3 г.), отколкото за населението в селата (72,6 г.).
По отношение на вътрешната миграция най-голямо териториално движение има по направлението град-село – 37,6 на сто.


authors: Агро Пловдив

title: Ликвидират птицеферми в Пловдивско, които не са въвели мерки срещу Инфлуенца!

maintext:
Хора с настинки могат да получат усложнения при заразяване с вируса на птичия грип, предупреждават от БАБХ
„Поради най-голям брой констатирани огнища на заболяването Инфлуенца по птиците в Област Пловдив и високата концентрация на промишлени птицевъдни обекти в Областта, с цел максимално бързо да бъде ограничено и ликвидирано заболяването беше взето решение за умъртвяване по хуманен начин на всички птици във ферми, в които не са въведени мерки за биосигурност в радиус 1 километър около констатираните огнища.“ Това съобщиха днес след заседание на Националния оперативен щаб за контрол и ликвидиране на заболяването Инфлуенца по птиците от Българската агенция по безопасност на храните (БАБХ).
В Пловдивско със съдействието на органите на МВР и ДАНС е въведен контролно-пропускателен режим на всички пътни превозни средства в 3-километровата предпазна зона около фермите с констатирано наличие на Инфлуенца. За да се избегне евентуално разнасяне на вируса е забранен достъпът на екарисажни коли в предпазната зона около огнищата. Към днешна дата огнищата с инфлуенца в областта са 7 при 15 установени досега в страната. Те се намират в Скутаре, Маноле, Белозем (2 ферми), Пъдарско, Манолско конаре и Калековец. Във всички ферми се отглеждат патици. Те ще бъдат унищожени днес и утре, 31 декември.
В страната вече е констатирано 15-то огнище на Инфлуенца по птиците (птичи грип), е отчетено на заседанието на щаба. В него участват представители на Министерство на земеделието и храните, Министерство на здравето, Министерство на вътрешните работи и Държавната агенция за национална сигурност. Считано от 16-ти декември (датата на първото подозрение) са констатирани 14 огнищата на Инфлуенца при птиците при домашни стада от пет административни Области на страната – Видин (четири огнища при домашни птици), Враца (едно огнище при зеленоглави патици мюлари във ферма), София-област (едно огнище при домашни птици), Пловдив (седем огнища в стопанства за патици) и Монтана (едно огнище при домашни птици). Констатирано е едно огнище на болестта при диви птици в Област Ямбол (намерени мъртви две чапли).
Всички хора, които имат контакт с болни птици трябва да предприемат мерки за индивидуална защита, както и профилактично лечение с противогрипни препарати след консултация с личния си лекар. Категорично се забранява достъпът на хора, които не са клинично здрави, в грипно, или предгрипно състояние състояние, поради възможност от комбинация с вируса на инфлуенцата и усложнения при човешкото здраве.
Със Заповед на министъра на земеделието и храните Десислава Танева се въвежда забрана за достъп на външни лица, както и любителския риболов във водоемите и местата, обитавани от диви мигриращи птици, както следва:
– Дуранкулашко езеро – Област Добрич
– Шабленски езерен комплекс – Област Добрич
– Варненско – Белославски езерен комплекс – Област Варна
– Резерват Сребърна – Област Силистра
– Комплекс Калимок – Области Русе и Силистра
– Комплекс Беленски области – Област Плевен
– Рибарници Мечка – Област Русе
– Поморийско езеро- Област Бургас
– Атанасовско езеро – Област Бургас
– Бургаско езеро – Област Бургас
– Комплекс Мандра – Пода – Област Бургас
– Комплекс Стралджа – Област Бургас и Ямбол
– Язовир Овчарица – Област Ямбол, Хасково, Стара Загора и Сливен
– Язовир Малко Шарково – Област Ямбол
– Язовир Огоста – Област Монтана
– Рибарници Орсоя – Област Монтана
– Язовир Пясъчник – Област Пловдив


authors: Агро Пловдив

title: За събиране на данни за рибарството ИАРА е поканена да подаде проект

maintext:
Изпълнителната агенция по морско дело и рибарство (ИАРА) е поканена от Управляващ орган на Програма за морско дело и рибарство 2014-2020 г. (ПМДР) да представи проектно предложение в качеството й на конкретен бенефициент. Целта е по процедура и по мярка да бъде предоставена на агенцията финансова подкрепа за „Събиране на данни по Национална програма за събиране и управление на данни от сектор „Рибарство“ 2014-2016 година“.
По настоящата мярка, режимът на държавните/минимални помощи не е приложим, посочмат от Министерството на земеделието и храните.
Процедурата за безвъзмездна финансова помощ се реализира с финансовата подкрепа на Европейския съюз чрез Европейския фонд за морско дело и рибарство. Индикативният бюджет по процедурата е 1 200 000,00 лева.
Финансовата помощ по реда на тази мярка е безвъзмездна, предоставя се в рамките на определения бюджет за мярката в ПМДР 2014 – 2020 г. и е в размер до 100 % от общите допустими разходи за дейности.
Подаването на проектното предложение по настоящата процедура се извършва по изцяло електронен път чрез Информационната система за управление и наблюдение на Структурните инструменти на ЕС в България (ИСУН ) единствено с използването на Квалифициран електронен подпис (КЕП), чрез модула „Е-кандидатстване“ интернет адреса https://eumis2020.government.bg.


description: Собственикът на това жилище доверява на дизайнерите Антония Саранеделчева и Елена

title: Апартамент Етно с интериорен дизайн от Моми Студио


description: Род Zinnia (сем. Asteraceae) включва около 20 вида едногодишни и многогодишни тревисти растения

title: Цинията - растение за лятото и есента


description: Осветлението е сърцето на уютната атмосфера в дома ни, променя облика на всеки кът от

title: Дом и градина


description: Хвойната или смриката е изключително популярна в озеленяването и може да се види в

title: Декоративните хвойни в озеленяването


description: Толкова е хубаво да стоим в градината, когато тя е обсипана с цветове и да бъдем

title: Дневни ароматни растения в градината


description: Въпреки че повечето хора се стремят да отглеждат в дворното си пространство видове,

title: 10 екзотични вида, които можем да си позволим да отгледаме у нас


description: С настъпването на есента започва и обагрянето на листата на храстите и дърветата в

title: Семейство Смрадликови


description: Градината е едно необикновено и магическо място, което изглежда напълно различно през

title: Нощни ароматни растения в градината


description: Фитотерапията е клон от фармакологията, който представлява научно обоснована

title: Дом и градина


description: Дървесната и храстовата растителност в градината влияе не само с цветната и листната

title: Повече цвят и пъстрота в двора с помощта на кората и клонките


authors:
Автор
Анна Самева

description: Institute of Mathematics and Informatics of Bulgarian Academy of Sciences

maintext:
Юбилейна изложба и научна сесия в чест на Нестор Марков
Детайли Категория: BG News
Юбилейна изложба и научна сесия в чест на Нестор Марков Автор: Анна Самева
Един от най-забележителните ни възрожденски деятели – Нестор Марков – ще бъде почетен с юбилейна изложба и научна сесия, организирани по повод 180-ата годишнина от неговото рождение.
На 24 ноември т.г. (четвъртък) в Института по български език ще се проведе юбилейна научна сесия под надслов „Нестор Марков и неговият принос в лексикографията и образованието“, а от 21 до 25 ноември в Централното фоайе в сградата на Българската академия на науките ще бъде разположена и изложбата, посветена на забележителната годишнина. Сесията е организирана от Института за български език „Проф. Л. Андрейчин“, Института по математика и информатика, Съюза на математиците в България и Българското лексикографско дружество.
Наред с останалите си заслуги за развитието на българското образование във времето непосредствено преди и след Освобождението, Нестор Марков работи и като учител, като преподава математика, турски и френски език. През 1869 година издава първия сборник със задачи по математика в България – „Събрание аритметически задатъци“, а през 1871 г. и първия сборник със задачи по математика и физика за гимназиалния курс – „Геометрия, праволинейна тригонометрия и статика“ на Ж. Оливие. Сборникът е издаден и допълнен от Нестор Марков и за времето си няма аналог. Издава множество учебници, някои от които за първи път се появяват на български език.
Изключително интересната изложба, която вече бе разполагана в библиотеката на Института по математика и информатика на БАН, съдържа екземпляри и първи издания на речници и учебници, дело на будителя Нестор Марков. Експонатите са събирани с години от наследниците на възрожденеца и от изследователи на делото му. Входът е свободен за всички интересуващи се.
Програма на Юбилейната сесия можете да прочетете тук.


authors:
Автор
Анна Самева

maintext:
Национален семинар по Теория на кодирането “Професор Стефан Додунеков” 2016
Национален семинар по Теория на кодирането “Професор Стефан Додунеков” 2016 Автор: Анна Самева
От 10 до 13 ноември 2016 г. в хотел „Сезони” (http://seasons.tryavna.biz/) в Трявна, ще се проведе Националният семинар по Теория на кодирането “Професор Стефан Додунеков”. От 2014 година насам семинарът носи името на акад. Стефан Додунеков, който е директор на ИМИ от 1999 до 2012 година и председател на Съюза на математиците в България от 2001 до 2012 г.
Националният семинар по Теория на кодирането е основан през 80-те години от акад. Стефан Додунеков и оттогава се провежда ежегодно в края на годината.
Сред научната общност са известни изследванията на акад. Стефан Додунеков върху теория на кодирането, които покриват широк спектър от проблеми - от фундаментални задачи, със значение за абстрактната алгебра и крайните геометрии, до чисто приложни в областта на защитата на данни. Сред най-значимите му приноси в края на 70-те и началото на 80-те години могат да се откроят решаването на основната задача на теория на кодирането за двоични кодове в размерност 7 и 8, резултат постигнат в ожесточена конкуренция с известни математици като Рей Хил, Хенк ван Тилборг, Тор Хелесет, Нобору Хамада и др.
През 90-те години на 20. век, заедно със свои ученици, той въвежда и изследва т. нар. „кодове с максимално достижимо разстояние“ (почти-МДР кодове). Тези работи събуждат огромен интерес в световен мащаб и са многократно цитирани. Съществен принос с фундаментален характер представляват изследванията на акад. Додунеков върху самодуални кодове, както и върху сферични кодове и дизайни. Тези изследвания утвърждават акад. Додунеков като един от водещите учени по теория на кодирането в света.
Научната програма на семинара ще се проведе на 11 и 12 ноември и включва доклади, представяния на дисертации и дискусии. Семинарът е и годишна отчетна сесия на секция Математически основи на информатиката към ИМИ-БАН.
За да заявите участие в научната програма, моля изпратете заглавие и кратък абстракт (до 10 реда) на проф. Петър Бойваленков на адрес peter@math.bas.bg до 5.11.2016 г.


title: MDS2017: Дни на математиката в София 2017

maintext:
Дни на математиката в София 2017
Дати на провеждане:
10-14 юли 2017 г.
Място на провеждане:
София, България
Организатори:
Институт по математика и информатика на БАН
Съюз на математиците в България
Факултет по математика и информатика на
СУ "Св. Климент Охридски"
Регистрация и сайт на конференцията:
Важни дати:
15.03.2017 Предложения за мини-симпозиуми 31.03.2017 Резюмета на статии 30.04.2017 Съобщение за приемане на статия 20.05.2017 Крайни варианти на резюметата 09.06.2017 Край на регистрацията чрез Интернет
Такси:


authors:
Автор
Анна Самева

maintext:
Екатерина Мадамлиева от Пловдивския университет е тазгодишният носител на наградата „Роуз и Ървинг Саф”
Детайли Категория: BG News
Екатерина Мадамлиева от Пловдивския университет е тазгодишният носител на наградата „Роуз и Ървинг Саф” Автор: Анна Самева
Наградата по математика „Роуз и Ървинг Саф” е учредена от проф. Едуард Саф от Университета Вандербилт в Тенеси, САЩ, чуждестранен член на БАН, в памет на неговите родители.
Тя се присъжда всяка година на студент по математика за отличен успех и високи постижения в областта на математиката. Тази година носител на наградата е Екатерина Мадамлиева, студент във ФМИ на Пловдивския университет.
Екатерина е забелязана от своите преподаватели в Пловдивския университет още в първи курс от своето следване. Те отбелязват, че тя се отличава от своите състуденти със своя ясно изразен интерес и с ентусиазма, с които изучава преподавания материал, като не се задоволява само с него, а непрекъснато разширява знанията си в различни клонове на математиката. Екатерина Мадамлиева има отличен успех, задълбочени знания в изучаваните учебни дисциплини в специалността "Приложна математика" и още от началото на следването си във ФМИ на Пловдивския университет демонстрира голям изследователски потенциал. През 2013 година печели бронзов медал на Националната студентска олимпиада по математика (НСОМ). На следващата година, студент едва във втори курс, тя печели и бронзов медал на III Национална студентска олимпиада по компютърна математика "Акад. Стефан Додунеков" (CompMath2014). През 2015 г. вече е златен медалист от НСОМ.
Докладвала е свои резултати в областта на диференчните уравнения на Докторантската конференция, проведена през 2015 г. в ИМИ–БАН, а също и на престижни международни форуми.


authors:
Автор
Анна Самева

maintext:
Втора Национална олимпийска конференция по природни науки и иновации
Детайли Категория: BG News
Втора Национална олимпийска конференция по природни науки и иновации Автор: Анна Самева
Два дни Българската академия на науките ще бъде домакин на престижния форум, който по традиция се провежда под патронажа на Президента на Република България, г-н Росен Плевнелиев. На 20 и 21 декември в Големия салон на БАН (ул. „15 ноември“ №1) ще се срещнат няколко поколения български олимпийски състезатели по природни науки, повечето от които - носители на златни медали и престижни отличия от международни състезания. Конференцията ще бъде открита от акад. Юлиан Ревалски, председател на БАН, и от акад. Петър Кендеров, председател на Съюза на математиците в България.
Във втория ден на конференцията, Институтът по математика и информатика (ул. „Акад. Георги Бончев“, блок 8) ще бъде домакин на модулен панел „Математика, информатика и лингвистика“, който ще се проведе в Заседателната зала на Института (пълната програма можете да намерите тук).
Модератор на панела е чл.-кор. Олег Мушкаров, а участници в него са проф. Петър Бойваленков, Пламен Пенчев, Добрич; проф. Красимир Манев, Емил Келеведжиев, Руско Шиков и Антон Шиков, Ямбол; Бисерка Йовчева, Шумен; Иван Держански. В рамките на модулния панел ще бъде представен и проектът „Музей за история на математиката и информатиката в България“, разработван и осъществяван от екип експерти от Института. Фокус ще бъде поставен върху подготовката на ученици за участие в международни олимпиади, както и върху забележителните резултати, постигани от нашите състезатели и преподаватели на състезанията у нас и по света.
Събитието се организира от Сдружението на ръководителите на олимпийски отбори по природни науки (СРООПН) с генералната подкрепа на фондация „Америка за България“. Съорганизатори и партньори на конференцията са Българската академия на науките, Институтът по математика и информатика – БАН, УчИМИ, Съюзът на математиците в България, Сдружението на директорите на математическите гимназии, Мусала Софт.
Организаторите на събитието очакват към него да се присъединят над 100 олимпийци, сред които най-голям е броят на математиците. Български възпитаници на MIT, Оксфорд и Харвaрд ще споделят пред своите колеги, преподаватели и приятели интересните си истории за пътя, който са изминали от спечелването на олимпийските си медали до днес. Повечето от тях продължават развитието си в някои от най-престижните учебни заведения в света. Годишното събитие има за цел да постави начало на Глобална мрежа от олимпийски състезатели, които да обменят полезни практики за подготовката на отборите.
За повече информация, посетете сайта на Втората Национална олимпийска конференция - conference.olympicbg.org.


maintext:
Награда по математика на ИМИ за 2017 година
Детайли Категория: BG News
Награда по математика на ИМИ за 2017 година Автор: ИМИ
Институтът по математика и информатика при Българска академия на науките обявява Награда по математика за 2017 година за високи постижения в областта на математиката. Наградата се дава на български гражданин, който не е навършил 40 години преди 1-ви януари на годината на Наградата. Крайният срок за номинации е 31-ви декември 2016 г. Номинациите се изпращат (в електронен вид) на Председателя на Комитета за Наградата.
За първи път Наградата беше присъдена за 2014 година на Мартин Касабов, професор в Департамента по математика на Университета Корнел в Итака, САЩ.
Подробности относно Наградата и процедурата за номиниране се съдържат в Статута на наградата.
Съставът на Комитета за Наградата за 2017 г. е:


authors:
Автор
Анна Самева

maintext:
Акад. Ревалски е новият Председател на Българската академия на науките
Детайли Категория: BG News
Акад. Ревалски е новият Председател на Българската академия на науките Автор: Анна Самева
Академик Юлиан Ревалски, директор на Института по математика и информатика при БАН, е новият Председател на Българската академия на науките.
Преди минути в Големия салон на БАН приключи процедурата по избор на Председател на Академията. Директорът на ИМИ бе избран да ръководи българската академична общност в следващите четири години.
Юлиан Ревалски е професор, доктор на математическите науки и академик (действителен член) на БАН. От 2013 година е директор на ИМИ, а от 2012 - секретар на Събранието на академиците и член-кореспондентите на БАН (http://www.math.bas.bg/revalski/).
Честито, акад. Ревалски!
За нас, колегите Ви в Института по математика и информатика, беше чест да бъдете наш директор, съмишленик и партньор през последните години!
Желаем Ви успех!


description: Изселниците ни в Турция искат учители които да обучават децата им на книжовен български език.

title: Изселниците ни в Турция искат да учат български

maintext:
Изселниците ни в Турция, град Ялова, искат учители които да обучават децата им на книжовен български език.
Броят на българските изселници в Ялова е между 8 000 и 10 000. Повечето от тях са пристигнали през 1989 година по време на „Голямата екскурзия” заедно с невръстните си деца.
Искането отправи Лютфи Йозгюр – председател на Сдружението на изселниците в Ялова
Ние, изселниците, в първите години, когато се изселихме в Турция бяхме обидени на режима и спряхме да им говорим на български, за което след време взехме да съжаляваме. Тези родители искат да обучават децата си на български език, тези деца нямат вина за това, че не знаят български език… Затова може би и ние трябва да допринесем с нещо, обръщайки се към българските власти, на нас да ни изпращат летния сезон учители, които ще обучават нашите деца на български език. А защо искаме да ги обучаваме? Те носят български паспорти, български граждани са и имат правото да научат български език.
Лютфи дава пример със собствените си синове, които учат в Софийския университет, но са пристигнали в България без да знаят нито една дума на български език. Наложило се е цяла година да учат езика, за да започнат образованието си. Изселниците смятат че това не бива да се случва с децата, които сега растат. В Ялова вече се строи Балканска къща, където ще се помещава техният културен център и където могат да се провеждат обучителните курсове.
Новини на български език в Турция има по националната телерадиокомпания на Турция TRT
Източник: БНТ


title: Доклад на Европейската Комисия за бЮР Македония 2016-а

maintext:
Беше публикуван доклада за 2016-а на Европейската Комисия за състоянието на бивша Югославска Република Македония. Положението не изглежда добре.
Политика
В страната продължава най-сериозната политическа криза от 2001-а насам. Демокрацията и върховенството на закона са в трагично състояние поради държавната и партийна намеса в институциите и ключови области на обществото. Има дълбоко разделение в политическата култура и няма капацитет за компромиси. На 20-и Юли и 31-и Август лидерите на четирите основни политически партии постигнаха сделка за прилагане на съглашението от Пржино, включително задаването на 11-и Декември 2016-а като дата за ранни парламентарни избори и подкрепа на работата на Специален Прокурор. Повториха и ангажимента си за „Спешни Приоритети за Реформи“.
Междуетническата ситуация остава деликатна. Спазването на Охридското Споразумение (което прекрати конфликта от 2001-а и зададе рамка за междуетническите отношения) трябва да се довърши по прозрачен и взаимен начин.
Гражданското общество изигра важна роля в подкрепата на демократичните процеси като коригиращ и балансиращ фактор. В същото време гражданските организации продължават да изразяват притеснения за влошаване на климата и ограничена чуваемост и диалог от стана на правителството. Както и публични атаки от политици и проправитествени медии.
Страната не е много напреднала с реформата на публичната администрация. Има някакъв, но доста ограничен прогрес през последната година. Започнало е прилагане на законовата рамка за управление на човешките ресурси. Не е достатъчен напредъка по въвеждане на предишните препоръки на Комисията. Вместо да бъдат прекратени, временните договори продължават да бъдат трансформирани в постоянни без конкурс и конкуренция. Слабата отчетност, използването на обществения сектор като политически инструмент, обвиненията в притискане на обществени служители и политизацията на администрацията продължават да са проблем в изборната година. Тепърва се подготвя стратегия за реформа на публичната администрация през 2017-2022-а. Липсата на политическа воля за извършване на необходимите реформи в управлението на обществените финанси доведе до значително намаляване на финансовата помощ от ЕС през 2016-а.
Правораздавателната система
има известен напредък. Ситуацията обаче се влошава от 2014-а насам и постиженията от предишните реформи биват саботирани от политическа намеса в съдебната система. Управляващите не показват необходимата политическа воля борба с проблемите, посочени в „Спешни Приоритети за Реформи“. Пречките пред нововъведения Специален Прокурор показват нуждата от борба със зависимостите на съда и селективно правораздаване.
Има известен напредък и в подготовката на борбата с корупцията. Корупцията си остава водеща в много места и продължава да е сериозен проблем. Правовата и институционна рамка е готова, но спазването се спъва от структурни недостатъци на Държавната Комисия за Превенция на Корупцията, а политическата намеса в работата и́ минимализира ефекта от усилията в миналото. Все още има нужда от установяване на убедителен опит, особено в случаи на корупция на високо ниво. Има известен напредък в подготовката за борбата с организираната престъпност. Правовата рамка е общо взето синхронизирана с европейските стандарти и са разработени стратегии. Има нужда да бъдат доразвити възможностите на правораздаването да разследва финансови престъпления и да конфискува.
По отношение на човешките права, правовата и институцонна рамка е предимно синхронизирана с европейските стандарти. На практика са необходими още усилия за осигуряване спазването на човешките права при уязвими групи, включително бежанци и емигранти. Продължава липсата на политическа воля и адекватни ресурси за съблюдаване спазването и независими и ефективни институции. Най-маргиналните категории на населението все още нямат пълна защита. Свободата на словото и ситуацията в медиите остават затруднени от политическия климат.
По отношение на регионалното сътрудничество, страната продължава да поддържа добри взаимоотношения с другите страни кандидати и активно участва в местните инициативи. Предприети са стъпки за подобряване на междусъседските взаимоотношения, включително чрез скорошен напредък за въвеждане на изграждащи доверие стъпки с Гърция. „Проблемът с името“ се нуждае от спешно разрешаване.
Страната продължава да е засегната от миграционната криза, която тежи на миграционната и убежищна система. Продължава сътрудничеството със съседните страни и прави усилия да осигури подслон и хуманитарни условия с помощ от ЕС и други държави. Страната трябва да продължи усилията си за осигуряване на ефективно наблюдение на бежанците и мигрантите и да осигури адекватна защита. Също така трябва да продължи усилията си за намаляване броя на неотговорените молби за убежище подадени в страни-членки на ЕС.
Икономически критерии
Бивша Югославска Република Македония има добра подготовка за развиване на функционираща пазарна икономика. Като цяло има прогрес към функцонираща пазарна икономика по врем на периода на доклада. Запазена е макроикономическата стабилност и през 2015-а е засилена макроикономическата среда. Това е подкрепено от големи инфраструктурни разходи и директни чужди инвестиции, въпреки че се наблюдават признаци на отслабване през първата четвърт на 2016-а. Безработицата е намаляла, въпреки че остава висока (особено младежката). Остават някои слабости като ниската конкурентоспособност на частния сектор, затруднен от слабо спазване на договорите, голям сив сектор и труден достъп до финансиране. Управлението на публичните финанси не е подобрено и обществената задлъжнялост нараства.
Икономиката има средно ниво на готовност да се справя с конкурентен натиск и пазарни сили в Съюза. Има известен напредък в насърчаването на иновации и чужди инвестиции. Дигитализацията напредва бързо. Икономиката обаче е зле диверсифицирана и индустрията произвежда предимно продукти с ниска добавена стойност. Продължава да страда от слабости в образователната система, ниска иновативност и значителни нужди от инвестиции, включително в обществена инфраструктура, което я прави по-малко конкурентна.
ЕС легализация
По отношение на задълженията за членство, страната в повечето области е средно подготвена. Включително в областите на конкурентоспособността, транспорта и енергетиката. Необходими са още усилия, особено в области където страната в начални фази на подготовка като свободата на движение на работници. Трябва повече фокус в административния капацитет и ефективното изпълнение.
Свалете целия доклад в PDF
Източник: Европейската Комисия


title: Протести и петиция срещу промените в изборния кодекс

maintext:
Българите в чужбина реагираха бурно с протести, коментари и петиция срещу промените в изборния кодекс, готвени в парламента.
Първи реагираха в Лондон и с хаштагове #ИскамДаГласувам и #стигатрИКове излязоха малоброен но бърз протест пред посолството ни там. Още са свежи спомените от 2013-а, когато слабата организация и капацитет се оказаха крайно недостатъчни за все повечето ни сънародници там. Присъства и вицепремиерката в служебното правителство Илияна Цанова, която дойде с 10-дневното си бебе.
Създадено е Facebook събитие за протест:
Току-що гласуването стана хем задължително, хем невъзможно за около 150 000 българи във Великобритания. Народните „избранници“ гласуваха да разрушат доброволния труд, положен от българите по свете, които се преборихме за това да разкрием избирателни секции там, където живеем. От днес, избирателните секции извън страната могат да бъдат разкривани само в дипломатическите и консулските представителства. Абсурдните поправки в Изборния кодекс, не само не създадоха избирателен район „Чужбина“, ами ограничиха възможността на българите, раотещи в чужбина, да упражняват вече задължителното си право на глас. Ние, дори след години в чужбина, все още имаме силни връзки със страната – това са нашите роднини, спомените за родната стряха, за неповторимата българска природа. Все още допринасяме към българската икономика, изпращайки милиони левове, повече от всеки друг чуждестранен инвеститор. Гласуването на парламентарни и президентски избори е едно от малкото начини, по които можем да участваме в обществения живот в родината, дори е повод да се събираме с други българи, живеещи зад граница. Избирателни секции в градове като Манчестър, Брайтън, Норич, Глостър, Портсмут и много други, поддържат гореща връзката с родината. Затова, трябва да защитим крехката територия, която завоювахме – да защитим правото да гласуваме в избирателни секции извън посолството – на удобни за нас места!
След Лондон на протестен флашмоб излязоха и в Брюкесел:
Няма да позволим 43-тото Народно събрание да заграби малкото и крехка свобода, която успяхме да извоюваме през последните години. Промените обслужват само оста ГЕРБ-БСП-ДПС-ПФ. Малкото гласове на разума са заглушени от многобройния хор на глупостта.
Вече събира подписи и петиция към президента, депутатите, премиера Бойко Брисов и обудсмана Мая Манолова, призоваваща депутатите да размислят или президента да наложи вето на непопулярните промени.
Насочен е протест пред парламента във вторник 26 април, от 18:30 часа пред Народното събрание, обявен от движението „Протестна мрежа“.
Българи в Оксфорд изпратиха открито писмо до Народното събрание:
Сред гласувалите в Оксфорд бяха и българи от много съседни места, част от които гласуваха за първи път от десетилетия. Друга част от тях бяха възрастни хора или семейства с деца, за които пътуването до Лондон и чакането с часове наред пред българското посолството там също би било непосилно. Това често са хора, на които сме разчитали за помощ когато за пръв път сме се оказали далеч от дома. Бихме искали да изкажем огорчението си, че и на тях може да им бъде отказана възможността да се почувстват част от българското общество само защото са далеч от родината и нейните дипломатически представителства. Ние смятаме, че ограничаването на образуването на избирателни секции в чужбина ще ограничи възможностите, правата и задълженията на българите в чужбина да участват в обществения живот на страната. Смятаме това за недопустимо, необяснимо и недалновидно. Затова призоваваме народните представители в 43-то Народно събрание да отменят на второ четене ограниченията за отваряне на избирателни секции в чужбина свързани с чл. 11-17 от Изборния кодекс.
(промените обаче бяха приети на второ четене)
Остро коментира пред BiT Димитър Иванов (в Швейцария), член на временните обществени съвети на българите в чужбина:
Във филма, в който ни вкараха, просто е невероятно, че участваме. Този сценарий, който се разви скоропостижно от вчера – отказът да се създаде МИР „Чужбина“, който бе приет с мнозинство в правната комисия, и днешното решение на парламента да не се отварят секции извън посолства и консулства – ни връща години назад в развитието. Това е отказ от съблюдаване на гражданските права на най-малко 1 млн. българи и тук включвам и нашите сънародници от Турция. За съжаление, бивш агент от ДС продължава да говори, че ще има намеса в българските вътрешни работи от сънародници в чужбина – този език сме наследили от едно друго време. И това разцепление „тук“ и „там“ се оказва, че е живо. Това означава, че целият преход, който България извърши за 26 години, се връща на точка нула.
Източници: Facebook, BiT, ClubZ, БНТ


title: Есть контакт 2014

maintext:
За поредна година в бе проведена международната лятна среща на бесарабските българи Есть Контакт.
Срещата традиционно се организира от Всеукраинската обществена организация „Конгрес на българите в Украйна“ и Български младежки клуб „Актив“. Под надслов „Какво вършат нашите“. На събора в околностите на село Бабата (Островное, Арцизски р-н, Одеска област) отидоха 120 души от Украйна, Молдова и България.
Голямата поляна до язовира в Бабата е била превърната в двор, в който имало занаятчии показващи как се точи мотика, кове коса, прави буре, а жените прели, плели и си говорили сладко, като бабите и дядовците по седянките. Пред портата всички гости са били посрещани с домашна баница и руйно вино от младежите на село Бабата. В двора е била изкопана трапезария, а допълнителните атрибути като софра, лампи и фенери, черги, и каруца превърнали поляната в етнически кът.
Домакините на срещата са приготвила традиционни български ястия от Бесарабия. След обяда между организаторите на срещата и гостите от България „Сдружение Бащино огнище“ е било подписано споразумение за сътрудничество.
Идеята за Лятната срещата „Есть контакт“ се е зародила зароди още през 2008 година. Бесарабската българка Марина Петрова (Кисельова), която живее в Русия, е организирала анкета по повод среща на българи от Бесарабия, които са напуснали родните места и в края на Юли 2008 срещата е била реализирана за пръв път. Тогава се е зародила и идеята за създаване на Български младежки клуб „Актив“. Срещата има конкурсен характер и до момента бе провеждана в селата Новая Ивановка, Исерлия, Нови Троян и Богатое.
Повече подробности и галерия от събитието можете да намерите на сайта на Конгреса на Българите в Украйна.
Източник: Конгрес на Българите в Украйна


title: Окончателен (засега) изборен кодекс

maintext:
Две седмици преди изборите парламента одобри окончателни (засега) помени в изборния кодекс. Отпада ограничението от 35 секции за страните от ЕС.
Това се случва, въпреки принципа че половин година преди избори не бива да е правят промени в кодекса, за да може да се подготви провеждането на изборите, а и гласоподавателите. Само технически тази промяна в последния момент ще струва 250 000 лева, но ще е доста сериозен и ефекта от организираните в последния момент секции и объркването на избирателите.
Отпада ограничението за 35 секции в страна, но само в страни от Европейския Съюз.
Това ще намали (ако успеят да организират секции) проблемите във Великобритания и Германия. Федерацията на балканските изселници в Турция ще помогне на изселниците там с транспорт, за да могат да гласуват. Българите в Северна Америка ще трябва да се оправят сами с често сериозните разстояния. В САЩ датата съвпада и с изборите за президент на самите Съединени Щати.
В секциите ще им само по една урна.
Депутати от ГЕРБ предложиха да има и по повече от една урна в секция с цел да е облекчи и ускори гласуването, но сами се отказаха от това поради опасения за фалшификации. По време на дискусиите от ДПС дори предложиха вместо повече кутии да има повече тъмни стаички.
Гласуването остава на места вероятно леко трудно, но за сметка на това пък задължително. Според БСП, АБВ и ДПС задължителното гласуване е противоконституционно, тъй като превръща правото на глас в задължение. Според ГЕРБ граждани трябва да упражнят правата си задължително, реформаторите са разделени в мненията си. Ако има втори тур, гласуването в него също ще е задължително. Така ако избирателят не гласува на и тези и на следващите избори, ще бъде лишен от право на глас на по-следващите.
Остава опцията „Не подкрепям никого“, с която вече задълженият да гласува гражданин който не е успял да си хареса кандидат да може да гласува… без да гласува. Избирането и́ няма да се брои за действителен глас при парламентарни избори, но ще се брои при президентски и местни.
При желание може да се гласува и за референдума, инижиран от Слави Трифонов (бюлетина ще се дава при поискване). Опциите при него са:
Подкрепяте ли народните представители да се избират с мажоритарна избирателна система с абсолютно мнозинство в два тура?
Подкрепяте ли въвеждането на задължително гласуване на изборите и референдумите?
Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?


description: Обудсманът Мая Манолова сезира конституционния съд за конституционността на промените в изборния кодекс. Делото ще се гледа от Филип Димитров.

title: Конституционният съд ще решава за изборния кодекс

maintext:
Обудсманът Мая Манолова сезира конституционния съд за конституционността на промените в Изборния кодекс. Делото ще се гледа от Филип Димитров.
Едва 20 дни преди изборите тя е сезирала конституционния съд с искане за да бъдат обявени за противоконституционни разпоредбите, според които секции се откриват въз основа на не по-малко от 60 заявления за гласуване на българи в чужбина, но и те да не могат да надвишават 35 в една държава.
Според омбудсмана, новите ограничения противоречат на принципа за равенство на гражданите пред закона. Основен конституционен принцип е че всички български граждани имат равни права и задължения, независимо къде се намират. С ограничаване броя на секциите парламента затруднява частта от българските граждани, пребиваващи зад граница да упражнят избирателното си право (вече и задължение). До степен на места упражняването му да е практически невъзможно за някои. Според омбудсмана се създават предпоставки и за административен произвол, както и се нарушават принципите на правовата държава.
Поех ангажимент пред българите, които живеят зад граница, че ще отправя тази конституционна жалба. Факт е, че текстовете в Изборния кодекс ограничават правата на нашите сънародници в чужбина да гласуват. Тъй като депутатите многократно поемаха различни ангажименти да поправят изборните правила, които сами създадоха, така че да не създават пречки пред българите в чужбина да гласуват, реших да изпълня своя ангажимент, както винаги съм правила. Сега се видя, че има проблем, че е заложена мина в Изборния кодекс, която гръмна във Великобритания. На практика текстовете на член 14 взаимно си противоречат.
Действително според една алинея ЦИК е длъжна да създаде изборни секции при над 60 заявления, но според друга секциите не може да са над 35 в страна.
А какво се случва ако има над 35 секции с по над 60 заявления като във Великобритания? Не е ясно на какъв принцип на едни места ще бъдат създадени секции, на на други (спазили същите условия) ще се откаже. Възможно е ЦИК да се съобрази с изборния кодекс и да разкрие секции навсякъде, където има над 60 заявления. Възможно е депутатите да доработят в последния момент кодекса (за което има изгледи да се случи утре). Възможно е и Конституционният съд да отмени текстовете, които реши че са противоконституционни.
Мая Манолова обясни действията си с неяснотата дали и кога депутатите (излезли междувременно във ваканция до след изборите) ще ремонтират недомисления Изборен кодекс.
Има прецедент, при който Конституционният съд се произнася в съкратени срокове. Изискала съм това в моята жалба. Освен това мисля, че това решение няма да затрудни конституционните съдии да го вземат в най-кратки срокове.
По-добре този проблем да бъде отстранен вместо от конституционни права да се лишат хиляди български граждани, които живеят зад граница. Още повече, че вече заявленията са подадени.
За докладчик по делото е определен съдията, бивш министър-председател и посланик Филип Димитров.
Междувременно групата на ГЕРБ внесе в Народното Събрание поправки в Изборния кодекс за премахване на ограничението от 35 изборни секции в страна и за опцията „не подкрепям никого“. Би трябвало промените да бъдат разгледани от Парламента в извънредна сесия утре.
По-рано Мая Манолова изрази остра позиция до Централната Избирателна Комисия, но не изглежда някой там да е се е развълнувал особено или да може да направи нещо като изпълнител на приет от парламента кодекс.
Източник: Дневник


description: Парламентът в БЮР Македония гласува бюджета за следващата година и се разпусна преди извънредните парламентарни избори на 11-и Декември.

title: Предсрочни парламентарни избори в БЮР Македония

maintext:
Парламентът в бЮР Македония гласува бюджета за следващата година и се разпусна преди извънредните парламентарни избори на 11-и Декември.
Изглежда най-накрая на 11-и Декември ще се проведат извънредните парламентарни избори в БЮР Македония. Това е третия опит да се организират избори за да се излезе от дълбоката криза след пропадналата идея за избори на 5-и Юни, последвала пък пропадналото споразумение за 24-и Април.
Парламента се разпусна на 14-и Ноември, спазвайки законовия срок за предизборната кампания. Това трябваше да се случи още на 9-ти но… някак си не се. Управляващите и опозицията се обвиняваха взаимно че протакат за да не се спази законовия срок и да отпадне и тази дата за избори. Някак между другото като последно действие само за два часа приеха бюджета за следващата година, предложен от управляващите. Бюджета беше внесен в последния момент и от опозицията обясняват пасивността си с желанието си да не пропадне и тази възможност за избори. Явно политическата прослойка и там за поредна година си се забавлява с процедурни номерца и надцаквания без да се интересува колко са омръзнали на народа.
Протестите се изостриха от Април и са продължение на протестите от миналата година, които бяха подкрепени от българите там. Циркът от скандали и взаимни обвинения между поляризираните партийни централи продължава вече твърде дълго. Наложи се Европейския Съюз да се намеси като посредник в преговори, за да бъде договорена все пак сериозно дата. Продължават какви ли не странни конспиративни опорки. С малко помощ отвън гражданите биват периодично „страхувани“. При положение че очевидно всички граждани са под някаква форма на някоя барикада, поне отдавна не се е разигравал театъра с албанския проблем.
Традиционно щедро е сипят какви ли не изпълними и фантастични обещания. Традиционно хората се опитват някак си да си представят че им вярват.


description: Хора от гражданската инициатива "Искам да гласувам" предупреждават за дефектите в изборния кодекс в отворено писмо до медиите и депутати.

title: Българи в чужбина предупреждават за дефектите в изборния кодекс

maintext:
Те посочват че дефектите залагат капани, които могат да компроментират изборите. Първият очевиден проблем е във Великобритания, където българите са подали достатъчно заявления за откриване на 39 изборни секции, което е над тавана от 35. Изглежда политиците ни не осъзнават (или се правят че е така) колко млади и активни българи са прогонили с неадекватно вършената си работа. Предложението на „патриотични формации“ уж скрито целящо ограничаване на гласуването от Турция ограничава най-вече българите във Великобритания. Там явно има повече желаещи да участват във вземането на решения за бъдещето на България.
Хората предлагат да се намери решение за казуса във Великобритания (където а повечето от авторите на писмото). Дори това да стане обаче, е много вероятно куцият изборен кодекс да причини подобни проблеми и другаде.
Писмото е изпратено до председателя на правната парламентарна комисия Данаил Кирилов, председателя на парламентарната група на ГЕРБ Цветан Цветанов, съпредседателите на парламентарните групи на Патриотичния фронт Красимир Каракачанов и Валери Симеонов, съпредседателя и депутата от Реформаторския блок Найден Зеленогорски и Димитър Делчев, до ЦИК, Министерството на външните работи и медии.
Дами и господа народни представители,
членове на Централната избирателна комисия,
представители на Министерство на външните работи,
С приетия ЗИД на Изборния кодекс на 13.07.2016 се гласуваха законодателни текстове в Изборния кодекс, които промениха режима за организиране на секции. Настоящият режим премахна автоматичните секции, които отразяваха преференциите на общностите и улесниха режима за откриване на секции в дипломатическите и консулските представителства (ДКП), без оглед на ефективност и необходимост от такива; увеличиха броя на изискваните заявления за откриване на секции от 40 на 60; определиха праг от 35 секции на държава.
С настоящото писмо бихме искали да Ви уведомим за развитието на настоящата кампания и заложените капани пред възможностите за гласуване извън страната. Решенията за законодателни промени, взети без задълбочен анализ на историята на гласуване в най-многобройните и активни общности извън страната и без спазване на принципни позиции и текстове от Конституцията (чл. 10 и чл. 26, ал. 1) поставят сериозни предизвикателства пред правото на български граждани да упражнят своя глас.
Липсата на становище от страна на ЦИК и МВнР по тази тема при обсъждането на промените показва недалновидна политика от тяхна страна по отношение на справедливото и ефективно организиране на изборите в чужбина.
1. Развитие на текущата кампания
Към днешна дата българските граждани извън страната са подали над 27 800 заявления, като над 5 800 са само във Великобритания. Освен автоматично откритите в ДКП 101 секции, вече са събрани заявления за откриването на 194 секции. Може да проследите тук обобщената информация по държави. Данните показват, че във Великобритания, Германия, Испания, САЩ и Турция има подадени заявления за над 35 места, като във Великобритания вече за 43 места са подадени повече от 60 заявления.
2. Ограничение на местата за секции до 35 на държава
В случая с Великобритания е наличен казус, при който дори при изпълнено условие за събрани над 60 заявления, няма яснота къде и по какви критерии ще се определят действащи секции за предстоящите президентски избори и референдум.
В становище към Правната комисия посочихме, че ограничаването на избирателни секции в държава извън страната до 35 залага сериозни рискове от неравен достъп и ограничаване на възможността за гласоподаване в държавите с най-многобройни и активни български общности. Този лимит вече е надхвърлен поради числеността и спецификата на географското разпределение на съответната общност.
В допълнение, липсват ясни критерии за определяне на необходимостта от налагане на таван от точно 35 секции, както и такива, по които ще бъдат взети евентуалните крайни решения на кои места в съответната държава ще се организират секции при повече подадени заявления и как ще се приоритизират съответните локации. Подобно решение, без ясно разписани правила и принципи, ще доведе до сериозни спънки пред изпълняващите разписанията на новия Изборен кодекс. До очевидна неравнопоставеност и сериозна дискриминация спрямо някои български общности в чужбина и ще демотивира българските граждани зад граница да гласуват. Логистичният хаос ще доведе до спънки пред желаещите да гласуват, понижена ефективност на изборния процес заради свръхнатовареност на ключови секции и по този начин ще допринесе чувствително за намаляване на избирателната активност.
Предвид реалния казус във Великобритания, се обръщаме към Вас, за да вземете отношение към прилагането на Изборния кодекс по справедлив начин като предвидите:
1. Ясни, логични и основани на данни критерии за избор на местата, където изборни секции биха отпаднали.
2. Възможност за организиране на повече от една секция на местата, събрали над 60 заявления и където обичайно се очаква изключителна натовареност (например посолството в Лондон) и готовност за прилагане на този подход и в други държави.
3. Сериозно обсъждане на варианти за функционални изключения от ограничителното правило за 35 секции в държава, в съответствие с наличните по настоящем факти, като например броят заявления, подадени във Великобритания.
4. Отделните територии, които съставляват Обединеното кралство – Англия, Шотландия и Северна Ирландия се ползват със специален автономен статут с национални парламенти в Шотландия и Северна Ирландия. Това специално държавно устройство може да се приложи при разпределението на секциите като те се броят отделно за всяка една от териториите в кралството.
5. В случай на взето решение за неразкриване на някои от секциите с 60 или повече заявления, надхвърлящи ограничението от 35 секции за държава, гражданите, подали заявления в отпадащите секции да бъдат уведомени на имейла, посочен в заявленията, относно взетото решение и използваните критерии.


title: Задължително, но невъзможно гласуване

maintext:
Отново хиляди българи в чужбина опитаха, но гласуването се оказа невъзможно защото секции затвориха пред опашки чакащи гласоподаватели.
При поредните избори много българи в чужбина се сблъскаха с традиционната лоша организация и всъщност очакваните проблеми. За много български граждани в страните с голям брой български емигранти като Великобритания, САЩ и Испания гласуването се оказа невъзможно, нищо че вече е задължително. Хиляди българи пътуваха понякога стотици километри и чакаха с часове в дъжда и студа на огромни опашки за да участват в определяне бъдещето на България, но не успяха да го направят до края на изборния ден. В 21:00 секциите просто затваряха.
Общо успяха да гласуват 106 312 български граждани чужбина в 71 държави. В Република Турция гласувалите са 31 888.
Прави впечатление че докато българите в Европа и Северна Америка трябваше да попълват бавно заявления на място, гласуването вървеше бавно и в крайна сметка времето просто не стигна за всички, то в Турция организацията беше отлична. Хората бяха заплашвани (че ако не гласуват ще изгубят българското си гражданство и придобивки), събирани лични карти, и в крайна сметка натирени като стадо да гласуват с организиран безплатен транспорт, да не би някой случайно да забрави или по някаква друга причина да пропусне. Секция в Турция постави и рекорд – гласуване на средно 23 секунди. Може би не е съвсем случайно че поддръжниците на предложилите и прокаралите промените в изборния кодекс в момента заливат социалните мрежи с агитация в полза на кандидата, за който заявяват че на балотажа ще гласуват 100% запитаните поддръжници на ДПС, но не е много популярен сред българите в чужбина.


description: Днес в древния волжски град Болгар (Руската Федерация) започва да обучава курсисти новата Българска Академия в Русия - Българска Ислямска Академия.

title: Българска Академия в Русия

maintext:
Днес в старата столица на Волжска България град Болгар (Татарстан, Руската Федерация) започва да обучава курсисти новата Българска Академия в Русия – Българска Ислямска Академия (Булгарская исламская академия).
В началото академията ще провежда шестмесечни курсове за повишаване квалификацията на имами, като в бъдеще са планирани следдипломни квалификации и писане на дисертации за бакалаври и магистри завършили ВУЗ-ове в Москва, Казан и Уфа. В новата Българска Академия в Русия са планирани курсове по арабски език, мениджмънт за мюфтии и други, като обучението ще е напълно безплатно. Ще се провеждат и много научни мероприятия.
Академията се създава по поръчка на президента на Руската Федерация Владимир Путин. На осми Октомври ще се проведе международна конференция по повод откриването.
Президентът на Република Татарстан Рустам Минниханов заяви в послание до Госсъвета на републиката че властите са заинтересовани за усъвършенстването на религиозното образование и също така трябва да се активизира работата по създаването на Казанска Духовна Академия.
Татарстанците и преди всичко децата трябва да имат представа за всички традиционни религии. Това е основа за градене на обществено съгласие и доверие. В същото време трябва да се даде отпор на тези, които под маската на религията се опитват да прокарат радикални възгледи и екстремизъм.
Заместник-мюфтията на Република Татарстан и ректор на Руския Ислямски Университет Рафик Мухаметшин каза че очаква Българската Академия да стане място за събиране на Общоруския Съвет на Учените.
Това ще бъде серия от различни мероприятия. Когато бъде подготвена почвата: набрани преподаватели, уредени правовите и юридически въпроси и създадени учебните програми ще започне и пълноценен образователен процес.
Учебното заведение ще се намира в два учебни корпуса, разположени в непосредствена близост до Бялата Джамия. Сега там могат да се обучават само 30-40 души, като в бъдеще се планира изграждането на нова сграда. Духовното Управление на Мюсюлманите в Руската Федерация вече е обявило конкурс за проект. Засега не е ясно кога ще започне изграждането, тъй кат тепърва се търсят източници на финансиране.
Господин Мухаметшин отбеляза и че образованието ще става далеч от съблазните на големия град.
Хората ще идват да получат образование, нека седят и се учат на спокойствие. Ще могат да се разхождат, но наблизо няма големи градове. Ще има тишина и покой за учене и осмисляне на Корана, а това са идеални условия за образование.
Президентът на Руската Федерация Владимир Путин изтъкна през 2013-а година необходимостта от възраждане на богословското образование в Русия и се застъпи са Българската Ислямска Академия в словото си при откриването на Московската Съборна Джамия (най-голямата джамия в Европа) на 23-и Септември тази година.
Ще бъде възроден духовен и научен център на руските мюсюлмани. Ще се пресекат опитите за насаждане на чужди мирогледи, които нямат общо с истинския традиционен ислям, използвайки религията за политически цели. Подчертавам че държавата и занапред ще подпомага мюсюлманските богословски школи в системата за религиозно образование.
На 15-и юни Духовното Управление на Мюсюлманите (ДУМ) описа в сайта си идеята за Академията така:
Предполага се че това ще стане общност на руски ислямски учени, които да се събират на сесии в Болгар и да решават сложни религиозни въпроси. Необходимостта от такава академия е продиктувана от днешните реалностите в световното общество днес. Сблъскваме се със сериозни предизвикателства, свързани с екстремистки прояви под псевдоислямски лозунги. Опитват се да използват религиозните чувства на хората за оправдаване на терористични методи за решаване на геополитически въпроси, което виждаме в т.нар. арабска пролет, събитията в Афганистан, Йемен, Либия, Египет, Сирия, Ирак и другаде. Унищожават се най-големите ислямски ханафитски центрове, световно културно наследство. Руските мюсюлмани също биват въвличани в тези разрушителни процеси, което е сериозна опасност за безопасността на страната. Младежите попадат под влияние на радикални възгледи най-вече при обучението си в теологически центрове в чужбина.
От ДУМ се надяват да създадат достойна алтернатива на образованието в чужбина, да консолидират руското мюсюлманско духовенство, да привлекат авторитетни международни учени и да укрепят позицията на миролюбивия ислям като неотменна съставка на руската държавност.
На 14-и Юни тази година пак в старата столица на Волжска България – град Болгар на ежегодния празник „Изге Болгар жыены“ („Събрание в Свещения Болгар“) по повод приемането на исляма във Волжска България през 992-а година, главите на четирите най-големи мюсюлмански управления в Руската Федерация подписаха „Социална доктрина на руските мюсюлмани“. Документът от около 50 страници е бил написан още през 2002-а година, но това е първото раздвижване от тогава. В него няма много конкретика. Има характер на съглашение по въпросите на обществения морал, здравословния живот, семейството и децата. Също така се засягат въпросите за социалните пороци, патриотизма, държавата и държавната служба, както и отношенията на мюсюлманите с представителите на другите религии. По мнение на разработчиците на документа, той ще стане „ефективно средство за представяне на интересите на мюсюлманската общност в Русия, включително международно.
Президента на Татарстан Рустам Минниханов призовава руските мюсюлмани към консолидация като вижда в това единствения начин за изпълняване на поставената от Владимир Путин задача за интегриране на Русия в ислямския свят.
Източници: РБК, РИА, EurAsia Daily


description: Българи, емигранти в Испания снимат в Мадрид сериал за живота си там. Казва се "С дъх на портокали"/"Con sabor a Naranjas".

title: Сериал за българите емигранти в Испания от... тях

maintext:
Българи, емигранти в Испания снимат в Мадрид сериал за живота си там. Казва се „С дъх на портокали“ / „Con sabor a Naranjas“.
Сериалът ще представлява реалистична комедия от първо лице за ежедневието и приключенията на българските емигранти в Испания. Какви са очакванията? А реалностите? Дали всичко е така както си го представяме и както ни го описват? С какви проблеми се сблъсква българинът в Испания и колко всъщност е трудно понякога да си признаеш в родината, че всъщност не си преуспял с озоваването си там, а миеш тоалетни и се редиш за храна за бедни. Имаше ли смисъл и какво точно печелиш ако изоставиш друго?
По български хем забавно, хем леко тъжно и кисело.
Участват предимно българи, но и няколко испанци. Изпълнителен продуцент е Маргарита Миланова (също и в ролята на Моника). Режисурата и сценария са на Любо Миланов (и в ролята на Киро). Оператор е Артуро Район, а музиката композира Светослав Борисов (Боби).
Участват още:
Виктор Димитров (като Филип)
Мая Димитрова (Мая)
Светлин Христов (Сервитьора)
Александра Илянова (Цвети)
Росица Цветанова (майката на Цвети),
Марияна Николова (баба Таня)
Велислава Петрова (Ася)
Христо Костов (Минчо)
Никол Деянова (Светла)
Кремена Цветанова (Кремена)
Филип Григоров (Ясен Търкала)
Валентина Джумбешлиева (Валя)
Мария Иванова (Златка)
Иван Ранков (Иван)
Марияна Николаева (Галя)
Теодора Пламенова (Петя)
Станислав Маринов (Цеко)
Латинка Хинкова (Мария)
Таня Вергилова (Биби)
Станислав Някшолов (Влади)
Десислава Марова (Доктор Маринова)
Венцислав Марков (полицай)
Дана Бориславова, Даниела Вачева и Соня Чавдарова като статисти
Засега проекта няма сайт, но можете да видите повече и да следите развитието както окажете подкрепа и харесате страницата във Facebook.


title: Консулство в Тераклия

maintext:
Президентът Росен Плевналиев се срещна с българите в Молдова, със сегашния и бъдещия молдовски президент и съобщи че ще бъде открито консулство в Тераклия.
Плевналиев беше на посещение в Молдова за да се срещне с избраният преди три дни президент на страната Игор Додон по негов молба, както и с българите в Тераклия. Официално е поканен от досегашния президент Николае Тимофти, с когото бяха и първите разговори.
Росен Плевналиев е изразил удовлетворение от решението да бъде открито консулство в Тараклия, потвърдено от молдовското Министерство на Външните Работи. Също и надежда Тераклийският район да запази самостоятелността си при предстоящата административна реформа в Молдова.
Президентът е посочил ползвите от разкриването на българско консулство в района, където исторически е концентрирано българското национално малцинство. Че ще подобри консулското обслужване на молдовските граждани, ще стимулира инвестиционния интерес на българския бизнес и ще насърчи културните връзки и образователния обмен между двете страни. Той е оценил високо политиката на Молдова за съхраняване на езика и културата на бесарабските българи.
Задълбочаването във всички сфери на двустранното сътрудничество между България и Молдова, включително в рамките на процеса на реформи и европейска интеграция, е не само принос за мира и стабилността в региона, но и отговорност пред народите на нашите две държави. България последователно и твърдо подкрепя суверенитета, независимостта и териториалната цялост на Молдова и международните усилия за разрешаването на Приднестровския въпрос. Отхвърляме всякакви опити за сепаратизъм и нарушаване на интегритета на Молдова.
Росен Плевналиев е провел разговори и с министър-председателят на Молдова Павел Филип, както и с председателят на парламента Андриан Канду. За личния си принос за развитието и задълбочаването на двустранните отношения и за последователната си подкрепа за европейската интеграция на Молдова, нашият президент е бил удостоен с най-високото отличие на Република Молдова „Орден на Републиката“.
На следващия ден Росен Плевналиев се срещна с бесарабските българи в Тараклийския държавен университет „Григорий Цамблак“.
Президентът им е съобщил че Тераклийският Университет ще стане филиал на университет в България (както писахме че се очаква). Също така и че ще работи за създаване на Български Културен Център в района.
Искаме българите в Молдова да се развиват, да имат перспектива. Вие сте истинският символ на българщината – скромни, добронамерени, трудолюбиви и хора, които знаят своите корени и пазят честта и завета на своите предци. Вие сте най-силният мост на приятелство между България и Молдова и фундамент на нашите отношения. Регионът е нашият общ дом и само заедно можем да го развиваме по мирен и демократичен начин. Ще окуража българския бизнес, местните власти и българските университети да бъдат по-активни и да търсят сътрудничество с българската общност в Тараклия, където съществува огромен потенциал.
Обеща и съдействие за привличане на инвеститори от България и че ще насърчи български компании от сектора на информационните и комуникационните технологии, фармацията, леката промишленост, да установят контакти с местните власти на Тараклия и с партньори от района.
Това би имало огромно значение в най-бедната страна в Европа. За да живеят горе-долу нормално бесарабските българи, както и другите граждани на Молдова често се налага или да емигрират или да работят в чужбина като гастарбайтери. Нерядко тази „чужбина“ е именно България. Доста млади бесарабки българи работят сезонно предимно в морските ни курорти. В България базработицата е ниска, а работодателите често се оплакват от липса на кадри. В същото време много близо до нас има общности българи които много биха е радвали да си намерят работа за българска заплата там. Средната заплата в Молдова е малко над минималната в България. Предвид икономическата и политическа нестабилност и изолация това едва ли ще е промени скоро.
Българите в Тераклия са показали на президента постигнатото с финансовата помощ от България. Ремонт на университета, административни сгради и пречиствателни станции. Питейната вода винаги е била проблем в района.
Източници: Пресцентър на Президентството, БНТ